
Parlamentul  României

Camera  Deputaţilor

Comisia pentru industrii si servicii

Bucureşti, 12.12.2011                                

    Nr.23/408/2011                                                                                                                      

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului încheiat între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Kleinmond la 11 septembrie 2009, de modificare a Acordului pentru comerţ, dezvoltare şi cooperare între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Pretoria la 11 octombrie 1999, trimis cu adresa nr. PLx 666 din 28 noiembrie 2011, înregistrată la nr.23/408 din 29 noiembrie 2011.

În conformitate cu prevederile Constituţiei României, republicată, Camera decizională pentru acest proiect de lege este Senatul, Camera Deputaţilor fiind prima Cameră sesizată.

  PREŞEDINTE,                                    SECRETAR,

    Iulian Iancu                                           Mircea Marin

R A P O R T

asupra proiectului de Lege pentru ratificarea Acordului încheiat între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Kleinmond la 11 septembrie 2009, de modificare a Acordului pentru comerţ, dezvoltare şi cooperare între Comunitatea Europeană şi statele membre ale acesteia, pe de o parte, 
şi Republica Africa de Sud, pe de altă parte, semnat la Pretoria
 la 11 octombrie 1999
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată în fond cu proiectul de Lege pentru ratificarea Acordului încheiat între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Kleinmond la 11 septembrie 2009, de modificare a Acordului pentru comerţ, dezvoltare şi cooperare între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Pretoria la 11 octombrie 1999, transmis cu adresa nr. PLx 666 din 28 noiembrie 2011, înregistrată la nr.23/408   din 29 noiembrie 2011.
În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Senatul, Camera Deputaţilor fiind prima Cameră sesizată.

Proiectul de lege a fost avizat favorabil de Consiliul Legislativ, cu adresa nr. 1099 din 18 .10.2011 cu observaţii şi propuneri care au fost însuşite de iniţiator.

Proiectul de lege a fost avizat favorabil în forma prezentată de Comisia pentru politică externă cu adresa nr. 33/219 din 5 decembrie 2011.

Proiectul de lege are ca obiect de reglementare ratificarea noului Acord modificat între UE şi Africa de Sud, în scopul dezvoltării cooperării în domenii ca de exemplu: comerţ, tehnologia informaţiei, energie, minerit, transporturi, turism, ştiinţă şi tehnologie, mediu, cultură, prevenirea şi combaterea terorismului şi altele.



Membrii Comisiei pentru industrii şi servicii au examinat proiectul de lege în şedinţa din 6 decembrie 2011.



La lucrările comisiei au fost prezenţi 25 deputaţi din totalul de 30 deputaţi membri ai comisiei.

          Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Acordului încheiat între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Kleinmond la 11 septembrie 2009, de modificare a Acordului pentru comerţ, dezvoltare şi cooperare între Comunitatea Europeană şi statele membre ale acesteia, pe de o parte, şi Republica Africa de Sud, pe de altă parte, semnat la Pretoria la 11 octombrie 1999, în forma prezentată de iniţiator. 

Prin obiectul de reglementare şi conţinut, proiectul de lege se încadrează în categoria legilor ordinare.
                    PREŞEDINTE,                                      SECRETAR,

                      Iulian Iancu                                             Mircea Marin

Consilier parlamentar,

Dr.Maria Cristina Bălănescu

